jkorsvik/nowiki_second_scrape_merged huggingface dataset:
Halvs saga og halvsrekkene

Halvs saga og halvsrekkene (norrønt Hálfs saga ok Hálfsrekka, som betyr sagaen om Halv og kjempene hans), eller bare Halvssaga, er en legendarisk fornaldersaga som ble nedskrevet tidlig på 1300-tallet på Island. Sagaens hovedperson er Halv som var en av de mest berømte sjøkonger i Norge i sin tid, trolig en gang på 700-tallet. Navnet kan komme fra Há Alfr = «Høye Alv». Nordisk familjebok (1909) hevder at navnet er identisk med urnordiske Haþuwulafr = Stridsalv, og som er identifisert på runestein.Halv var sønn av Hjørleiv den kvinnekjære og Hild den mjåve. Da Hjørleiv døde i viking, giftet Hild den mjåve seg med kong Åsmund, som ble fosterfar til Hjørleivs sønner. Halv hadde rike i Rogaland og Hordaland.
«Halvsrekkene» viser til Halvs beryktede krigere. Hans kjemper måtte underkaste seg stramme regler. Det sto en stor stein på gården, og kun de som klarte å løfte den, fikk være mannskap på utferden, og kun de som aldri viste frykt og aldri klagde. Hver hadde angivelig styrke som «tolv andre menn».
Etter at Halv hadde tilbrakt 18 år i austerveg i viking og herjing, kom han tilbake til Hordaland hvor hans stefar Åsmund hadde styrt. Åsmund sverget troskap til Halv og ba dem på gilde. Etter å ha skjenket Halv og halvsrekkene mat og drikke til de sovnet alle sammen, lot Åsmund sette slå på dørene og sette hallen i brann. Da hallen var full av røyk, våknet Halv og hans menn. De kastet seg mot tømmerveggen i samlet flokk, og klarte å bryte hull i veggen. Utenfor ventet krigerne til Åsmund, som slaktet ned de røykkvalte mennene som veltet ut av den brennende bygningen.I henhold til sagaen skal Halv ha ledd da han døde. I Ynglingatal blir «Halvs bane» brukt som kjenning for «ild». Kvadet Hyndluljod (Hyndluljóð) sier at «Hild var Halv si mor». Det færøyske diktet «Alfur kongur» handler også om Halv.
Og før Innstein, en av halvsrekkene, døde ved siden av Halv skal han kvedet:

Her lyt Innstein
halla seg ned
ved hovudet
til kongen sin;
Sidan kan soga
seia det
at Halv konge
lo då han døydde.Sagaen er kjent for sine store mangfoldighet i innholdet som strekker seg fra folkeminne til heltedikt. En del av kvadene kan være av betydelig alder, noe som antyder en lang muntlig tradisjon før sagaen fant sin endelige form sent i middelalderen.


== Referanser ==


== Eksterne lenker ==
Hálfs saga ok Hálfsrekka på norrønt hos heimskringla.no
Sagaen på norrønt
Sagaen i engelsk oversettelse på Northvegr
Sammendrag av sagaen på Portal Avaldsnes: Kong Halv - den høge alven
Silvev

Silvev (latin: Phloem) er det ene av de to typer karvev som transporterer vann eller næringsstoffer rundt i karplanter. Navnet kommer av det greske ordet phloos, som betyr «bark». Den andre typen karvev er vedvev (Xylem).

Silvevet frakter ikke rent vann, men næringsstoffer, sevje, ulike typer sukker, og stoffer som dannes under fotosyntesen. Mens vedvevet består av døde celler og større røråpninger nærmere stammen, så er silvev et tynnere lag av levende vev innenfor barken, som ikke kan frakte så store partikler som eksempelvis vann. Silvevets celler er også mindre spesialiserte.
Siden silvevet ligger mellom barken og vedvevet, vil trær ofte dø dersom barken tas bort, fordi det da ikke vil kunne fraktes næringsstoffer gjennom silvevet.


== Eksterne lenker ==
Winterborne J, 2005. Hydroponics – Indoor Horticulture, hos Hydroponicist.
Münch, E (1930), Die Stoffbewegunen in der Pflanze. Verlag von Gustav Fischer, Jena: 234.
Turgeon, R (1991). «Symplastic phloem loading and the sink-source transition in leaves: a model», i VL Bonnemain, S Delrot, J Dainty, WJ Lucas, (red): Recent Advances Phloem Transport and Assimilate Compartmentation.
Boogie-woogie

Boogie-woogie er en dans, med utspring i blues, som ble populær sent på 1930-tallet og tidlig på 1940-tallet. Den blir som regel danset til blues-, piano- og rockemusikk. I 1950 ble denne dansen kalt «rock and roll». Det er en dans som både kan gå veldig fort og rolig, derav «slow dancing». Det er en meget krevende dans hvor det handler om å danse med musikken, ikke bare til den. Den må tolkes og tilpasses figurene etter hvordan musikken går. Dette er noe som krever ekstremt mye trening, og man må være svært musikalsk for å danse denne dansen på for eksempel konkurransenivå. Dansen er fysisk krevende. 
Boogie-woogie stammer opprinnelig fra lindy hop. Rundt 1950-tallet ble dansen brakt til Norden av amerikanske soldater. Dansen har også blitt «reformert» i løpet av de siste årene. Grunnstegene er blitt gjort en del om, og stilen er ikke den samme som for eksempel 10-15 år siden da den har gått mer bort fra lindy hop. Gutten fører jenta og bestemmer hvordan figurene skal plasseres til musikken. Det kalles «lead and follow». I tillegg er det kommet noe strengere regler til føring og holdning.
Six Ton Tank M1917

Six Ton Tank M1917 er en amerikansk versjon av den franske stridsvognen Renault FT-17. Den var også kjent under navnet Six-Ton Special Tractor. 10 M1917 ble sendt til Europa før slutten på den første verdenskrig.
950 M1917 ble bygget, 374 med 37 mm kanon, 526 med Colt 7,62 mm mitraljøse og 50 som signalkjøretøyer. Den amerikanske versjonen skilte seg fra FT-17 ved at motoren ble byttet ut og ved flere forbedringer. Den ble utstyrt med en elektrisk selvstarter, forhjulene som tidligere hadde vært av tre ble erstattet med stålhjul og et skott ble bygd inn for å skille motorrommet fra mannskapet. I 1940 ble 329 M1917 overført til Canada hvor de ble brukt til trening under den andre verdenskrig.
I 1929 ble en forbedret versjon utviklet under navnet M1917A1. Denne var noe lengre, 5,28 m, og hadde en Franklin sekssylindret luftavkjølt motor på 100hk som økte toppfarten til 16 km/t. Nye felger på forhjulene reduserte støynivået med 50%. Til tross for at man var fornøyd med resultatet ble bare seks M1917 bygd om til M1917A1 i tillegg til prototypen.
Buksbomordenen

Buxales er en planteorden med usikker ordensplassering innen den store gruppen av egentlige tofrøbladete planter. I APG III-systemet utvides ordenen med en familie i tillegg til buksbomfamilien, nemlig Haptanthaceae.
Ordenen omfatter rundt 100-120 arter. Slekta Didymeles på Madagaskar er noen ganger ført til en egen familie Didymelaceae, men i APG III inkluderes denne i buksbomfamilien.


== Taksonomi ==
Familien, Slektene under familien skulle med dette utgjøre følgende mulige gruppering:

Orden: Buxales
Familie: Buksbomfamilien
Buksbomslekten (Buxus)
Mulig underslekt: Notobuxus
Pachysandra
Sarcococca
Styloceras
Haptanthaceae


== Eksterne lenker ==
(en) Buxales – oversikt og omtale av artene i WORMS-databasen 
(en) Buxales i Global Biodiversity Information Facility 
(no) Buxales hos Artsdatabanken 
(sv) Buxales hos Dyntaxa 
(en) Buxales hos Fossilworks 
(en) Buxales hos ITIS 
(en) Buxales hos NCBI 
(en) Kategori:Buxales – bilder, video eller lyd på Wikimedia Commons 
Buxales – detaljert informasjon på Wikispecies 
Buxales hos Angiosperm Phylogeny Website (AP), University of Missouri.
Östra Gymnasiehuset

Östra Gymnasiehuset (opprinnelig Banérs palass) er et hus som ligger på Birger jarls torg 7 på Riddarholmen i Stockholm. Bygningen har røtter tilbake i middelalderen og fikk sin nåværende form på 1640-tallet. Deler av et fransiskanerkloster fra 1270-tallet er bevart under huset.
Eiendommen ligger mellom Riddarholmskyrkan og Evert Taubes terrass med fritt utsyn mot Riddarfjärden. Bygningen er sammenbygd med Västra Gymnasiehuset gjennom en forbindelsegang.Östra Gymnasiehuset er en del av Gråbrödraklostrets tidligere lengde som avgrenset klostergården i vest og deler av klostermuren finnes bevart. Det finnes også et bevart klosterrom i bygningen med et stjernehvelv som anses å ha blitt dekorert av Albertus Pictor samtidig med klosterets kjeller.Oppå tomten og murene fra middelalderen som strekker seg ti meter opp skapte Gustaf Adam Banér dagens hus på 1640-tallet. Banér bygget på med en etasje, skapte den nåværende fasaden  og innredet huset. Stukktakene er fra hans tid da huset var kjent som Banérs palass (Banérska palatset). Trolig var det han som lot halve huset rive ned og lagt en gate mellom Riddarholmskyrkan og det gamle klosteret.


== Beboere ==

På 1730-tallet bodde Hedvig Taube, Fredrik Is elskerinne i huset. Kongen selv bodde i det nærliggende Wrangels palass sammen med dronning Ulrika Eleonora. 
Som en gave av kongen fikk også Hedvig Taube et annet palass på Riddarholmen, Hessensteins palass. Hessensteins palass gikk i arv til Fredrik Vilhelm von Hessenstein, utenomektenskaplig sønn av Taube og Fredrik I.
Senere ble Östra Gymnasiehuset bolig for kapellanen i Riddarholmens forsamling som eksisterte 1758–1807.Trivialskolan holdt til her i 1814-1821, da Stockholms gymnasium flyttet inn og bygningen fikk sitt nåværende navn. Wallinska flickskolan holdt til her i 1888–1907. Dagens leietakere er Kammarrätten i Stockholm.


== Referanser ==
Artsjö

Artsjö (finsk: Artjärvi) er en tidligere kommune i landskapet Päijänne-Tavastland i Finland. I 2008 hadde kommunen 1 466 innbyggere og et areal på 197,14 km² hvorav 20,57 km² var vann. Artsjö var en finskspråklig kommune som grenset til kommunene Itis, Lappträsk, Mörskom og Orimattila.
Finlands astronomiske selskap Ursa opprettet i 2006 et astronomisk observatorium med tilhørende undervisningssenter i Artsjö.
Den 1. januar 2011 ble Artsjö innlemmet i Orimattila kommune. 


== Vennskapsbyer ==
 Vallentuna, Sverige, 1960
 Mäksä, Estland, 1992
Fabian Gustaf Norström

Fabian Gustaf Norström (født 1822 på Åkerö i Södermanland i Sverige, død 1898) var en svensk jordbrukslærer. Han var bestyrer for Jønsberg landbruksskole 1847–71.
Norström studerte ved Degebergs landtbruksinstitut, og var godsforvalter 1843–47. Da Jønsberg landbruksskole ble opprettet i 1847, ble han tilkalt som skolens første bestyrer. Gården Jønsberg hadde lenge vært bortforpaktet, og befant seg nå i forsømt tilstand. Som bestyrer sørget Norström for å få husene på gården ombygget, og han hadde selv nytte av at den forsømte jorden ble forbedret, ettersom den ble drevet for hans regning. I bestyrertiden ga han ut en lærebok, Jordbruget (1863).
Da Jønsberg landbruksskole ble nedlagt i 1871, ble Norström  forstander ved Ultuna landtbruksinstitut i Sverige. I 1876 ble han medlem av Landtbruksakademien, og i 1897 hedersmedlem.


== Verker ==
Jordbruget (1863)
Kortfattet Beskrivelse over Hedemarkens Amts Landbrugsskolegaard Jønsberg (1863)


== Kilder ==
Verdens Gang, 29. november 1884, s. 1. [1]
Nordisk familjebok. Uggleupplagan, bind 20, sp. 39. Stockholm: Nordisk familjeboks förlag, 1914.


== Eksterne lenker ==
(no) Publikasjoner av Fabian Gustaf Norström i BIBSYS
Asikkala

Asikkala er en kommune i landskapet Päijänne-Tavastland i Finland. Kommunen har cirka 8 600 innbyggere og et areal på 756,14 km² hvorav 192,29 km² er vann. Asikkala er en finskspråklig kommune som grenser til kommunene Heinola, Hollola, Hämeenkoski, Tavastehus, Nastola, Padasjoki og Sysmä.


== Vennskapsbyer ==
 Köping, Sverige, 1973
 Grindsted, Danmark, 1973
 Grimstad, Norge, 1973
 Prienai, Litauen, 1995
 Yogo, Japan, 1997
		


== Eksterne lenker ==
Offisielt nettsted 
(en) Asikkala – kategori av bilder, video eller lyd på Commons
Janssons frestelse

Janssons frestelse er en klassisk, svensk ansjosrett i form av en slags grateng som består av poteter, løk og ansjos. 


== Eksterne lenker ==
Oppskrift på Janssons frestelse
Oppskrift på vegetarisk Janssons frestelse
Logiblocs

Logiblocs er elektronikkbyggeklosser beregnet for barn i alderen 7 år og oppover. Klossene har basisfunksjoner som mikrofon, forsterker, høytaler og brytere av forskjellige slag. Selskapet Logiblocs Ltd. ble stiftet i 1996 av ingeniøren Tony de Rivaz. Klossene designet og utvikles i England, mens produksjonen gjøres i Kina.


== Eksterne lenker ==
Logiblocs
Gustav Adolfs kommune

Gustav Adolfs (finsk: Hartola) er en kommune i landskapet Päijänne-Tavastland i Finland. Kommunen har cirka 3 500 innbyggere og et areal på 675,53 km² hvorav 131,66 km² er vann. Gustav Adolfs er en finskspråklig kommune som grenser til kommunene Heinola, Sysmä, Luhanka, Joutsa og Pertunmaa.
Tettstedet ble grunnlagt på slutten av 1700-tallet og fikk sitt navn etter Sveriges daværende kronprins Gustav Adolf, som siden ble kong Gustav IV Adolf.


== Eksterne lenker ==
Offisielt nettsted 
(en) Hartola – kategori av bilder, video eller lyd på Commons
Heinola

Heinola er en finsk by og kommune i landskapet Päijänne-Tavastland. Kommunen har cirka 20 700 innbyggere og et areal på 839 km² hvorav 158,5 km² er vann. Heinola er en finskspråklig kommune som grenser til kommunene Itis, Lahtis, Asikkala, Sysmä, Gustav Adolfs, Pertunmaa, Mäntyharju og Kouvola. Byen Heinola ligger cirka 30 kilometer nordøst for Lahtis og cirka 140 kilometer nordøst for Helsingfors.


== Befolkningsutvikling ==
1990 – 22 255
1997 – 21 713
2000 – 21 178
2002 – 20 940
2004 – 20 910
2008 – 20 531


== Vennskapsbyer ==
 Piešťany, Slovakia
 Baranavitsjy, Hviterussland
 Peine, Tyskland


== Referanser ==


== Eksterne lenker ==
Offisielt nettsted 
(en) Heinola – kategori av bilder, video eller lyd på Commons
Hollola

Hollola er en kommune i landskapet Päijänne-Tavastland i Finland. Kommunen har cirka 21 200 innbyggere og et areal på 531,41 km² hvorav 68,29 km² er vann. Hollola er en finskspråklig kommune som grenser til kommunene Asikkala, Hämeenkoski, Kärkölä, Lahtis, Nastola og Orimattila.
Selskapet Horze, som selger utstyr relatert til hestesport, har sitt hovedkontor og sentrallager i Hollola.

		
		


== Befolkningutvikling ==
1987 – 19 241
1990 – 19 915
1997 – 20 213
2000 – 20 378
2002 – 20 527
2004 – 20 965
2005 – 21 197
2008 – 21 769


== Eksterne lenker ==
Offisielt nettsted 
(en) Hollola – kategori av bilder, video eller lyd på Commons
Hämeenkoski

Hämeenkoski er en tidligere kommune i landskapet Päijänne-Tavastland i Finland. Kommunen hadde cirka 2 100 innbyggere og et areal på 363,06 km² hvorav 7,83 km² er vann. Hämeenkoski var en finskspråklig kommune som grenset til kommunene Asikkala, Hollola, Tavastehus og Kärkölä.
Hämeenkoski het Koski Hl før 1995. Forkortelsen Hl står for Hämeen lääni (svensk: Tavastehus län).
I begynnelsen av 2016 ble Hämeenkoski slått sammen med Hollola.


== Referanser ==
Kärkölä

Kärkölä er en kommune i landskapet Päijänne-Tavastland i Finland. Kommunen har cirka 4 900 innbyggere og et areal på 259,38 km² hvorav 2,84 km² er vann. Kärkölä er en finskspråklig kommune som grenser til kommunene Hausjärvi, Hollola, Hämeenkoski, Tavastehus, Mäntsälä og Orimattila.


== Eksterne lenker ==
Offisielt nettsted 
(en) Kärkölä – kategori av bilder, video eller lyd på Commons
Shakin’ the Ground

Shakin' the Ground er et musikkalbum av artisten Ole Børud. Platen ble lansert i 2008.


== Sporliste ==
«Backyard Party»
«All Because of You»
«The Vow»
«King of the Road»
«Spreading the News»
«This Blood»
«Under Control»
«Shakin' the Ground»
«Sanctified By Love»
«One More Try»
«Your Love»
«City Lights»


== Musikere ==
Disse musikerne bidrar på platen:

Ole Børud: Vokal, kor, gitar, programmering, keyboards
Frode Østang Mangen: Keyboards
Ruben Dalen: Trommer, perkusjon
Markus Lillehaug Johnsen: Gitar
André Berg: Gitar
Lars-Erik Dahle: Bass
Espen Østang Mangen: Trommer
Per Erik Tørfoss: Trommer
David Fjelde: Bass
Stein Austrud: Keyboards
Atle Hundsnes: Orgel
Jens Petter Antonsen: Trompet
Børge Are Halvorsen: Saksofon
Torbjørn Sunde: Trombone


== Eksterne lenker ==
(en) Shakin' the Ground på Discogs
Vini Zabù - KTM

Vini Zabù - KTM er et italiensk sykkellag. Laget konkurrerer som et profesjonelt kontinentallag, og ble i 2009 invitert til å delta i blant annet Milano–Sanremo og Giro d'Italia.  


== 2021 ==


=== Ryttere ===


=== Seire ===


== Eksterne lenker ==
Offisielt nettsted 
(en) Vini Zabù-KTM – kategori av bilder, video eller lyd på Commons
Orimattila

Orimattila er en by og kommune i landskapet Päijänne-Tavastland i Finland. Kommunen har cirka 16 400 innbyggere og et areal på 814,21 km² hvorav 28,86 km² er vann. Orimattila er en finskspråklig kommune som grenser til kommunene Itis, Lahtis, Hollola, Kärkölä, Mäntsälä, Pukkila, Mörskom og Lappträsk. Byen Orimattila ligger cirka 20 kilometer sør for Lahtis og cirka 80 kilometer nordøst for Helsingfors.
Den 1. januar 2011 ble kommunen Artsjö innlemmet i Orimattila. Finlands astronomiske selskap Ursa opprettet i 2006 et astronomisk observatorium med tilhørende undervisningssenter i Artsjö.


== Eksterne lenker ==
Offisielt nettsted 
(en) Orimattila – kategori av bilder, video eller lyd på Commons
Ceramica Flaminia (sykkellag)

Ceramica Flaminia er et irsk-italiensk sykkellag. Laget har status som profesjonelt kontinentallag.


== Ryttere 2010 ==


== Eksterne lenker ==
(it) Lagets offisielle sider
Padasjoki

Padasjoki er en kommune i landskapet Päijänne-Tavastland i Finland. Kommunen har cirka 3 500 innbyggere og et areal på 731,3 km² hvorav 206,6 km² er vann. Padasjoki er en finskspråklig kommune som grenser til kommunene Asikkala, Sysmä, Kuhmois, Kangasala, Pälkäne og Tavastehus.
Sysmä

Sysmä er en kommune i landskapet Päijänne-Tavastland i Finland. Kommunen har cirka 4 500 innbyggere og et areal på 936,57 km² hvorav 270,37 km² er vann. Sysmä er en finskspråklig kommune som grenser til kommunene Gustav Adolfs, Heinola, Asikkala, Padasjoki, Kuhmois og Luhanka.
Stamme

Stamme har flere betydninger:

MorfologiStamme (plantedel), del av en plante
Tre, trestammeØkologiStamme (folk), gruppe mennesker
Stamtre (evolusjon), biologisk avatammingshierarki
Tribus (biologi), kategori for én eller flere nær beslektede grupper av organismer
Stamtavle, fremstilling av et individs slektskapsforholdSpråkStamme (ordrot), ordets rot
Stamming (å stamme), talefeil


== Se også ==
Opprinnelse
Mother (videospill)

Mother (マザー, Mother) er et videospill utviklet av Ape Inc. og utgitt av Nintendo på Famicom i 1989. Spillet er inspirert av Dragon Quest, der handlingen er satt til datidens USA, i motsetning til andre spill i fantasy-sjangeren som ble gitt ut på samme tid. Mother følger den unge Ninten som bruker sin oldefars psykiske krefter for å bekjempe fiender.
Spillutvikler Shigesato Itoi lanserte ideen om spillet for Shigeru Miyamoto, på et besøk hos Nintendo. Miyamoto avviste ideen i starten, men ga til slutt Itoi et utviklingsteam. Spillet ble gitt ut i Japan 27. juli 1989. Det var planlagt en å lage en nordamerikanske versjon av spillet, men dette ble droppet av kommersielle årsaker. En kopi av denne prototypen ble senere funnet og har sirkulert på internett som Earthbound Zero. Denne prototypen er nå tilgjengelig på Wii U. Denne versjonen er offisielt kalt Earthbound Beginnings.
Spillet solgte over 400.000 kopier og var en av de populære rollespillene på den tiden. Spillet har senere fått to oppfølgere i EarthBound og Mother 3.


== Handling ==
Spillet begynner med fortellingen om et ungt, gift, amerikansk ektepar som på mystisk vis har forsvunnet fra den lille, landlige byen deres. To år senere kommer ektemannen George plutselig tilbake like mystisk som han forsvant, og begynner en merkelig studie i fullstendig tilbaketrukkethet. Hans kone, Maria, blir aldri hørt fra igjen. Flere år senere, i 1988, blir en ung amerikansk gutt ved navn Ninten angrepet i en paranormal hendelse.
Nintens far forklarer at hans oldefar hadde studert psykiske krefter, og ber Ninten undersøke en krise som skal ha oppstått over hele verden, senere avslørt å være arbeidet til et invaderende fremmed rase.


== Earthbound Beginnings ==
En Vitrual Console versjon av spillet til Wii U ble annonsert under Nintendo World Championships 2015. Denne versjonen kom ut i samme dag den var annonsert. Før denne tiden var det ikke mulig å spille originalspillet på en lovlig måte.


== Eksterne lenker ==
(en) Mother hos MobyGames 
(en) Mother på Metacritic 
(en) Mother hos Giant Bomb 
(en) Mother hos Internet Game Database 
(en) Mother hos GameSpot 
(en) Mother hos IGN 
(en) Mother hos VGMdb 
(en) Mother hos GameFAQs
Hyvinge

Hyvinge (finsk: Hyvinkää) er en finsk by og kommune i landskapet Nyland. Kommunen har cirka 45 000 innbyggere og et areal på 336,79 km² hvorav 14,15 km² er vann. Hyvinge er en finskspråklig kommune som grenser til kommunene  Loppi, Mäntsälä, Nurmijärvi, Riihimäki, Tusby og Vichtis. Byen Hyvinge ligger cirka 60 kilometer nord for Helsingfors.


== Befolkningsutvikling ==
1987 – 39 185
1990 – 40 194
1997 – 41 685
2000 – 42 545
2002 – 42 997
2004 – 43 523
2005 – 43 848
2010 – 45 484


== Vennskapsbyer ==
 Egersund, Norge
 Kecskemét, Ungarn
 Korsør, Danmark
 Kostroma, Russland
 Motala, Sverige
 Hersfeld-Rotenburg Tyskland


== Referanser ==


== Eksterne lenker ==
Offisielt nettsted 
(en) Hyvinkää – kategori av bilder, video eller lyd på Commons 
Uppslagsverket Finland, Hyvinge
Masturbate-a-thon

Masturbate-a-thon er en konkurranse i masturbering. Masturbate-a-thon kommer fra USA, hvor en organisasjon kalt Good Vibrations arrangerte det første onanimaratonet i San Francisco i 1995. I dag arrangeres slike konkurranser i forskjellige land. 
Det konkurreres i grenene utholdenhet, antall orgasmer og sprutelengde.


== Eksterne lenker ==
Offisielt nettsted 
Stavangeravisen.no - Nordmenn melder seg på mesterskap i onani i mai
klikk.no – Gjør deg klar for onani-maraton
Dansk mesterskap i onani
Falukorv

Falukorv er en stor pølse av svensk opprinnelse, med lange tradisjoner. Den er laget av en kjøttfarse av svin og storfe eller kalv, med potetmel, og milde krydder.


== Historie ==
Pølsens historie går tilbake til kobbergruvene ved Falun på 1500-tallet og 1600-tallet. Der ble okseskinn benyttet til repene, og noe av kjøttet som ble til overs etter slaktingen ble benyttet til pølser. Pølseoppskriften minner om lyonerpølsen ved det at kjøttet er røkt og saltet, og kan ha blitt bragt til Falun av tilflyttende tyske gruvearbeidere.
Produksjonsmetoden ble grepet fatt i og gjenopplivet sent på 1800-tallet av slakteren Anders Olsson. Hans virksomhet skapte den moderne falukorven med sin kjøttblanding. 
I EU gjelder det merkevarerestriksjoner for hva som kan kalles «falukorv». Kun potetmel kan benyttes som bindemiddel, og kjøttinnholdet kan ikke falle under 45 prosent.